ཕྱི་ཚེས་༡༩སྟེ་སྒྲུབ་པ་ཆེན་མོ་ཉིན་བདུན་པའི་སྔ་དྲོ་གཞུང་ཆོག་ཚར་གཅིག་གསུངས།ཕྱི་དྲོར་དམིགས་བསལ་༧སྐྱབས་རྗེ་ཡོངས་འཛིན་རིན་པོ་ཆེ་མཆོག་ཚོགས་མགོན་དུ་བཞུགས་ཐོག་དུ་ཏྲི་སུའི་གཞུང་ཆོག་ཚར་གཅིག་མཉམ་དུ་གསུང་གྲུབ་མཐར་བྱང་ཆོག་དང་འབྲེལ་བའི་གཏད་གཡར་དང་གསུར་བསྔོ་བཅས་ཀྱི་སྒོ་ནས་ཐུགས་བསྐྱེད་སྐྱབས་འཇུག་གནང་།ཕྱི་ཚེ་༢༠ཉིན་གྱི་ཞོགས་པར་སེར་སྐྱ་མི་མང་༤༤༠ལྷག་ཚོགས་གུར་ཆེན་མོའི་ནང་ལྷན་དུ་འཛོམས་ནས་སྒྲུབ་པ་ཆེན་མོ་མཇུག་གྲུབ་པའི་གཏང་རག་གི་ཚུལ་དུ་དྲན་པ་ཆོག་དྲུག་ནས་བཏུས་པའི་གཤེན་ལྷ་འོད་དཀར་གྱི་ཚོགས་མཆོད་ལྟར་ཚོགས་མཆོད་རྒྱས་འབུལ་ཞུས་པ་དང་།དེ་རྗེས་༧སྐྱབས་རྗེ་ཡོངས་འཛིན་རིན་པོ་ཆེ་མཆོག་ནས་དབང་གི་ངོ་སྤྲོད་མདོར་བསྡུས་དང་བཅས་དུ་ཏྲི་སུའི་གཞུང་ཆོག་མུན་སེལ་སྒྲོན་མའི་བཀའ་དབང་ཟབ་མོ་རིམ་ཆགས་སུ་བཀའ་དྲིན་བསྐྱངས།